Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: [29/2000. (X. 11.) AB határozat, ABH 2000, 193., 200.].
Paragraph Index: 588

1. Az indítványok az egyéb részekben megalapozatlanok, illetve tárgytalanná váltak, továbbá elbírálásuk nem tartozik az Alkotmánybíróság hatáskörébe. 1.1.1. Az Alkotmánybíróság álláspontja szerint a Btk. XIV. Fejezet II. Címe, a „fajtalankodik”, „fajtalanság” szavak használata, illetve a közösülés és a fajtalanság megkülönböztetése nem függ össze az Alkotmány 60. § (1) bekezdésében biztosított gondolatszabadsággal, a lelkiismereti és vallásszabadsággal. Az Alkotmánybíróság álláspontja szerint nem sérti az Alkotmány 54. § (1) bekezdését az, hogy a törvényhozó a szexuális szabadságot, illetve a fiatalok egészséges szexuális érését védõ tényállások közös jogi tárgyaként a „nemi erkölcsöt” jelöli meg. A törvényhozónak jogában áll, hogy a szexuális viselkedéseket szabályozó, bizonyos szexuális magatartásokat tiltó erkölcsi normák egy részét büntetõjogi szankciókkal is megerõsítse. Ettõl különbözõ kérdés, hogy ennek során érvényesülnek-e a büntetõ hatalom alkotmányos kötöttségébõl következõ követelmények. Nem állapítható meg összefüggés a Btk. 210/A. § (2) bekezdésében adott, a büntetõ jogszabályok módosításáról

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes